Aalborg Stiftstidende, 1832-12-08
Preussen har for længe siden forudseet, at Tractaten af 15de Novbr. endnu maatte berede det allerede dybt krænkede Nederland et nyt Slag, hvis Kong Vilhelm af Holland ikke tiltraadte samme. Med smertelig Deeltagelse maa det lade det Uundgaaelige skee, uden at samtykke deri, men før hele Folkeslag og Stæder skulle blive Offre for Krigens Rædsler, vil det endnu prøve Alt hvad der kan føre til en Udsoning. Dette er den sande Fortolkning af Preussens Erklæring og denne vil snart vise sig som den sandel. En anden Grund kunde maaske være den, at hele det belgiske Ministerium er afgaaet, hvortil Anledningen er følgende. Spørgsmaalet om hvorledes de Franskes Jntervention, og i det Hele Tractaten imellem England og Frankrig skulde omtales i det belgiske Repræsentant=Kammers Adresse gav Anledning til meget levende Debatter. Det ene Amendement afløste det andet og Hovedideen i dem alle var den, at Rømningen af Citadellet i Antverpen ikke kunde betragtes som en Tiltrædelse af Tractaten fra Hollands Side i den Grad, at Udleveringen af de af Belgien hidtil besatte Gebetsdele derved kunde retfærdiggjøres. Endelig blev det Mildeste af dem alle, foreslaaet af Hr. Dumont, optaget i Adressen, dette lyder saaledes: Efter uophørlige Forhalinger har Kongen af Hollands Haardnakkenhed foranlediget Anvendelsen af Tvangsmidler fra D. M. Allieredes Side; som De, selv Sire, saaledes vide og disse, at der fra vor Side allerede for længe siden er gjort alle de Tilstaaelser, som kan gjøres og vi ere overbeviste om, at Belgiernes Konge med yderste Energie vil forsvare vore Rettigheder og vor Nationalære. Midt under Løbet af vigtige Bigivenheder og med Hensyn paa Ufuldstændigheden af de os meddeelte Underhandlinger troer Repræsentanternes Kammer det af Statsgrunde betænkeligt at yttre deres Mening om den af Ministeriet udviste Adfærd." Uagtet denne skaansomme Udtryksmaade fandt Ministeriet det dog rigtigst at aftakke; Moniteuren bekjendtgjør denne Begivenhed saaledes: "Præsidenten i Repræsentanternes Kammer har ladet forespørge hos Kongen, naar det maatte være H. M. beleiligt at modtage Deputationen til Adressens Overlevering. Kongen har svaret, at han desværre saae sig nødt til, at udsætte dens Modtagelse, da han for Øieblikket inter Ministerium havde og altsaa efter Forfatningen ikke var istand til at give et Svar. J en noget ældre Skrivelse fra Berlin hedder det saaledes. Den Letsindighed, hvormed i vor Tid politiske Grundsætninger skabes og haandhæves, kan ikke sættes i et klarere Lys ved Noget, end ved det paafaldende Factum, der forØieblikket er under Udførelse i Nederlandene. Fra den samme Side, fra hvilken man for ikke lang Tid siden opbøde Alt for at proclammere Jkke=Interventionens Princip, interveneres nu paa den voldsomste Maade. Lad endog være, at den franske Statsbestyrelse siden har forandret sig, er dog Regjeringen i det Hele endnu den samme som for 2 Aar siden, og hvilken Stadighed i Henseende til Forholds ne til Udlandet kan man vente der, hvor Alt er underkastet en bestandig Afvexling. Er den nærværende Expedition nødvendig for Frankrigs Jnteresse, Jngen troer dette. Det franske Blod maa kun udgydes for Frankrig, saaledes hed det for nylig. Det maatte være vanskeligt her at gjøre en national Jnteresse begribelig for den sunde Menneskeforstand. Overhovedet har den nærværende Crisis det Særegne, at det Forkeerte udgjør et saa overvægtigt Element i samme. Hvis nu ved gradviis Fremgang i denne falske Retning omsider dog en europæisk Krig udbryder, hvem har da villet denne Jngen kan vedkjende sig samme, thi Ønsket at vedligeholde Freden ansee vi for herskende i alle Cabinetter, selv i det franske." Forfatteren gaaer nu over til at berøre de forskjellige politiske Gisninger, der for Tiden circulere i Berlin, og Observationssarmeen ved Maas, hvis Styrke angives meget forskjellig, i hvilken Anledning det hedder. En militair Holdning klæder vort Land bedst.